stanford-oval/wikipedia huggingface dataset:
רוב מרשל

| --- | --- |

מרשל בשנת 2011
 לידה:  17 באוקטובר 1960 (בן 63) מדיסון, ויסקונסין, ארצות הברית
 מדינה:  ארצות הברית
 תקופת הפעילות:  מ-1993
 עיסוק:  מפיק, כוריאוגרף ובמאי קולנוע
 מקום לימודים:  אוניברסיטת קרנגי מלון
 יצירות בולטות:  "שיקגו" (2002) "שודדי הקאריביים: זרמים זרים" (2011)
 פרסים והוקרה:  פרס אמי לבידור בפריים טיים לבימוי סדרה מגוונת (2007)  Helpmann Award for Best Choreography in a Musical  פרס אמי לבידור בפריים טיים  פרס גילדת הבמאים האמריקנית  פרסי הכוריאוגרפיה האמריקנים 
 פרופיל ב-IMDb
 
רוברט דויל "רוב" מרשל הבן (באנגלית: .Robert Doyle "Rob" Marshall Jr; נולד ב-17 באוקטובר 1960) הוא מפיק, כוריאוגרף ובמאי קולנוע אמריקאי. בטקס פרסי אוסקר ה-75 היה מועמד לפרס לבמאי הטוב ביותר על סרטו "שיקגו", אשר היה מועמד ל-13 פרסים וזכה בשישה, בהם הפרס לסרט הטוב ביותר.
קורות חייו

מרשל נולד במדיסון אשר בוויסקנסין, ובגיל 4 עברה משפחתו להתגורר בפיטסבורג, פנסילבניה. בשנת 1982 סיים תואר ראשון באמנות יפה מאוניברסיטת קרנגי מלון, ובשנים הבאות הופיע במחזות שונים בפיטסבורג. לאחר מכן עבר לניו יורק, והופיע בתיאטראות ברודוויי עד שסבל מפריצת דיסק בזמן ששיחק במחזמר "קאטס". בשל פציעתו נגדעה קריירת המשחק של מרשל, והוא החל להתמקצע ככוריאוגרף.
קריירה כבמאי וככוריאוגרף

בין השנים 1995–1997 שימש ככוריאוגרף הראשי של סרטי הטלוויזיה "ויקטור/ויקטוריה", "גברת סנטה קלאוס" ו"סינדרלה", ובשנת 1999 ביים את סרט הטלוויזיה "אנני" בכיכובה של קתי בייטס.
בשנת 2002 ביים את סרט הקולנוע "שיקגו", המבוסס על מחזמר באותו שם משנת 1975. הסרט, בו מככבים רנה זלווגר, קתרין זיטה-ג'ונס וריצ'רד גיר, זכה לביקורות אוהדות וגרף מעל 300 מיליון דולר. בטקס פרסי אוסקר ה-75 היה הסרט מועמד ל-13 פרסים וזכה בשישה, בהם הפרס לסרט הטוב ביותר. מרשל עצמו היה מועמד בטקס לפרס לבמאי הטוב ביותר, אך לא זכה.
בשנת 2005 ביים את הסרט "זכרונותיה של גיישה", המבוסס על ספר באותו שם משנת 1997. הסרט קיבל שש מועמדויות לפרסים בטקס פרסי אוסקר ה-78, וזכה בשלושה פרסים.
בשנת 2009 ביים והפיק את הסרט המוזיקלי "Nine", בכיכובם של דניאל דיי-לואיס, מריון קוטיאר, פנלופה קרוז, ניקול קידמן, ג'ודי דנץ' וקייט הדסון. על אף האנסמבל המרשים והתקציב הגבוה (כ-80 מיליון דולר), אכזב הסרט בקופות (גרף כ-54 מיליון דולר) וזכה לביקורות צוננות. הסרט היה מועמד לארבעה פרסים בטקס פרסי אוסקר ה-82.
בשנת 2011 ביים את הסרט הרביעי של סדרת סרטי שודדי הקאריביים: "שודדי הקאריביים: זרמים זרים". באותה העת היה זה הסרט בעל התקציב הגבוה בכל הזמנים – כ-410 מיליון דולר – אך כבר לאחר כשבוע כיסו הכנסות הסרט את התקציב, ובסופו של דבר היה אחד הסרטים הרווחיים אי פעם, עם הכנסות של מעל מיליארד דולר.
בשנת 2014 ביים והפיק את הסרט "אל תוך היער", המבוסס על מחזמר באותו שם. הסרט, בכיכובם של אמילי בלאנט, מריל סטריפ וג'יימס קורדן, היה מועמד לשלושה פרסי אוסקר.
בשנת 2018 יצא סרטו "מרי פופינס חוזרת", המהווה סרט המשך לסרט "מרי פופינס" משנת 1964. הסרט היה מועמד לשלושה פרסים בטקס פרסי אוסקר ה-91.
בדצמבר 2018 פורסם כי מרשל עתיד לביים את הסרט "בת הים הקטנה", אשר יהיה עיבוד מחודש לסרט האנימציה משנת 1989 באותו שם.
חייו האישיים

מאז שנת 2007 מתגורר מרשל בניו יורק עם בן זוגו, הכוריאוגרף ג'ון דלוקה.
פילמוגרפיה

| שנה | סרט | במאי | מפיק | כוריאוגרף | פרסים |
| --- | --- | --- | --- | --- | --- |
| 2002 | שיקגו | כן | לא | כן | מועמדות לפרס אוסקר לבמאי הטוב ביותר מועמדות לפרס גלובוס הזהב לבמאי הטוב ביותר מועמדות לפרס באפט"א לבמאי הטוב ביותר זכייה בפרס גילדת הבמאים של אמריקה לבמאי הטוב ביותר |
| 2005 | זכרונותיה של גיישה | כן | לא | לא | מועמדות לפרס סטלייט לבמאי הטוב ביותר |
| 2009 | Nine | כן | כן | כן | מועמדות לפרס סטלייט לבמאי הטוב ביותר |
| 2011 | שודדי הקאריביים: זרמים זרים | כן | לא | לא | — |
| 2014 | אל תוך היער | כן | כן | לא | — |
| 2018 | מרי פופינס חוזרת | כן | כן | כן | — |
| 2023 | בת הים הקטנה | כן | כן | לא | — |
הערות שוליים

↑  Rob Marshall on Movie Musicals and His Journey Into the Woods, באתר הוליווד ריפורטר, 5 בינואר 2015
↑  דף הסרט שיקגו, באתר Rotten Tomatoes
↑  דף הסרט שיקגו, באתר Metacritic
↑  דף הסרט Nine, באתר Rotten Tomatoes
↑  דף הסרט Nine, באתר Metacritic
↑  Fourth Pirates Of The Caribbean Is Most Expensive Movie Ever With Costs Of $410 Million, באתר פורבס, 22 ביולי 2014
↑  Pirates Of The Caribbean treasure mounts to $1 billion worldwide, באתר רויטרס, 2 ביולי 2011
↑  Rob Marshall on Why He Signed an Overall Deal at Walt Disney Studios, באתר collider.com,‏ 21 בדצמבר 2018
| שודדי הקאריביים |
| --- | --- | --- |
| סרטים | קללת הפנינה השחורה (2003) • תיבה של איש מת (2006) • סוף העולם (2007) • זרמים זרים (2011) • נקמתו של סלזאר (2017) • Tales of the Code: Wedlocked ‏(2011) |  |
| דמויות ושחקנים | ג'ק ספארו • הקטור ברבוסה • וויליאם טרנר • אליזבת' סוואן • ג'ושאמי גיבס • דיווי ג'ונס • שחור הזקן • טיה דאלמה |  |
| שונות | מתקן שעשועים • ג'רי ברוקהיימר • גור ורבינסקי • רוב מרשל |  |
| 0 | 1 | 2 |
| --- | --- | --- |
| הקודם: 2001: רון הווארד (נפלאות התבונה) | פרס גילדת הבמאים של אמריקה – במאי בסרט קולנוע   2002: רוב מרשל (שיקגו)  | הבא: 2003: פיטר ג'קסון (שר הטבעות: שיבת המלך) |
| --- | --- |
בקרת זהויות :  NLI: 987007441924205171  PLWABN: 9810613553505606  BNE: XX1655497  BnF: cb145228836 (data)  CiNii: DA13981334  GND: 128820306  ISNI: 0000 0001 1446 0145  LCCN: n97856207  MusicBrainz: 5c0650cf-26f1-4eb9-8c15-63272f746278  NKC: js20060224018  NLK: KAC201321560  NTA: 250548933  SUDOC: 121391426  VIAF: 62610338   WorldCat (עם VIAF): 62610338
רוד מקיואן

| --- | --- |

 לידה:  אפריל 1933 אוקלנד, ארצות הברית 
 פטירה:  29 בינואר 2015  (בגיל 81) בוורלי הילס, ארצות הברית 
 שם לידה:  Rodney Marvin McKuen 
 מקום קבורה:  בית הקברות ווסטווד וילג' 
 מוקד פעילות:  ארצות הברית 
 תקופת הפעילות:  מ-1955 
 מקום לימודים:  התיכון הטכני של אוקלנד 
 שפה מועדפת:  אנגלית 
 כלי נגינה:  פסנתר 
 חברת תקליטים:  ג'ובילי רקורדס, סטאניאן רקורדס, האחים וורנר רקורדס 
 פרסים והוקרה:  פרס הורשיו אלג'ר  כוכב בשדרת הכוכבים בהוליווד 
 פרופיל ב-IMDb
 
רודני מרווין מקיואן (באנגלית: Rodney Marvin McKuen; אפריל 1933 – 29 בינואר 2015) היה משורר, זמר-יוצר ומלחין אמריקאי. אחד המשוררים המצליחים ביותר בארצות הברית בסוף שנות ה-60. לאורך הקריירה שלו, מקיואן הפיק מגוון רחב של הקלטות, שכללו מוזיקה פופולרית, ספוקן וורד, פסקולים ומוזיקה קלאסית. הוא זכה בשתי מועמדויות לפרס אוסקר על יצירותיו המוזיקליות. התרגומים והעיבודים שלו לשיריו של ז'אק ברל היו מכריעים בהבאת הפזמונאי הבלגי לגדולה בעולם דוברי האנגלית. שירתו של מקיואן עוסקת בנושאים אהבה, עולם הטבע ורוחניות. שיריו נמכרו בלמעלה מ-100 מיליון עותקים ברחבי העולם, ו-60 מיליון ספרי שירה שלו נמכרו גם כן.
ביבליוגרפיה

| --- | --- |
 שירה And Autumn Came (פג'נט פרס, 1954)  Stanyan Street & Other Sorrows (סטאניאן מיוזיק, 1966)  Listen to the Warm (רנדום האוס, 1967)  Lonesome Cities (רנדום האוס, 1968)  And Autumn Came (מהדורה מתוקנת) (ספרי שבל, 1969)  In Someone's Shadow (ספרי שבל/רנדום האוס, 1969)  Twelve Years of Christmas (ספרי שבל/רנדום האוס, 1969)  Caught in the Quiet (ספרי סטאניאן, 1970)  Fields of Wonder (ספרי שבל/רנדום האוס, 1971)  The Carols of Christmas (ספרי שבל/רנדום האוס, 1971)  And to Each Season (סיימון ושוסטר, 1972)  Moment to Moment (ספרי שבל, 1972)  Come to Me in Silence (סיימון ושוסטר, 1973)  Moment to Moment (מהדורה מתוקנת) (סיימון ושוסטר, 1974)  Beyond the Boardwalk (ספרי שבל, 1975)  Celebrations of the Heart (סיימון ושוסטר, 1975)  The Sea Around Me... (סיימון ושוסטר, 1975)  Coming Close to the Earth (סיימון ושוסטר, 1978)  We Touch the Sky (סיימון ושוסטר, 1979)  The Power Bright and Shining (סיימון ושוסטר, 1980)  A Book of Days (הארפר & רו, 1980)  The Beautiful Strangers (סיימון ושוסטר, 1981)  Book of Days and a Month of Sundays (הארפר & רו, 1981)  The Sound of Solitude (הארפר & רו, 1983)  Suspension Bridge (הארפר & רו, 1984)  Intervals (הארפר & רו/ספרי שבל, 1986)  Valentines (הארפר & רו/ספרי שבל, 1986)  A Safe Place to Land (ספרי שבל, 2001)  Rusting in the Rain (ספרי שבל, 2004) מילים The Songs of Rod McKuen (ספרי שבל, 1969)  With Love (ספרי סטאניאן, 1970)  New Ballads (ספרי סטאניאן, 1970)  Pastorale (ספרי סטאניאן, 1971)  The Carols Christmas (שבל/רנדום האוס, 1971)  Grand Tour (ספרי סטאניאן, 1972):  ספרות Finding My Father (קאוורד, מקאן וג'וגגן, 1976)  An Outstretched Hand (ספרי שבל/הארפר & רו, 1980) כריכה רכה מקורית Seasons in the Sun (ספרי פוקט, 1974)  Alone (ספרי פוקט, 1975)  Hand in Hand (ספרי פוקט, 1977)  Finding My Father (ספרי שבל/ספרי ברקלי, 1977)  Love's Been Good to Me (ספרי פוקט, 1979)  Looking for a Friend (ספרי פוקט, 1980)  Too Many Midnights (ספרי פוקט, 1981)  Watch for the Wind (ספרי פוקט, 1983)
הערות שוליים

↑  HILLEL ITALIE AP, Rod McKuen, top-selling poet and performer, dies at 81, Richmond Times-Dispatch (באנגלית)
| --- | --- |
בקרת זהויות :  NLI: 987007277700605171  PLWABN: 9810564830105606  BIBSYS: 3022355  BNE: XX1545014  BnF: cb14838232t (data)  CiNii: DA13300007  GND: 124684726  ISNI: 0000 0001 1492 2717  LCCN: n80126020  MusicBrainz: a12980dd-8cf1-4802-84e3-32c08560cf49  NDL: 00449530  NKC: xx0083111  NLA: 35248284  NLK: KAC201954389  NTA: 071394273  RERO: 02-A023278943  SNAC: w6j70v9k  SUDOC: 087289849  Trove: 881286  VIAF: 59351397   WorldCat (עם VIAF): 59351397
קניון ורדון

| --- | --- |

 מידע כללי
 סוג:  defile, מפער מים 
 נתונים ומידות
 אורך:  25 ק"מ 
 רוחב:  1,500 מ' 
 מיקום
 מיקום:  האלפים של פרובאנס עילית, ואר (מחוז) 
 קואורדינטות:  43°44′16″N 6°21′50″E﻿ / ﻿43.737777777778°N 6.3638888888889°E﻿ / 43.737777777778; 6.3638888888889
  (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי קניון ורדון(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי קניון ורדון
 
קניון ורדון - מבט מצפון
קניון ורדון (בצרפתית: Gorges du Verdon) הוא קניון באפיק נהר ורדון בדרום-מזרח צרפת.
גאוגרפיה

אורכו של הקניון כ-25 ק"מ ועומקו כ-700 מטר.
הקניון מתחיל ליד העיירה קסטלן (Castellane) ומסתיים בשפך הנהר אל האגם המלאכותי אגם סנט קרואה (Lac de Sainte-Croix), כעשרים קילומטרים מדרום מערב לקסטלן. האגם מהווה מקור לאנרגיה הידרו-אלקטרית.
בשל קרבתו לריביירה הצרפתית הקניון מהווה אטרקציה תיירותית. את הקניון חוצים מספר גשרים, המאפשרים מעבר מצד אחד לצידו השני של הקניון.
ההגעה אל הקניון נעשית בכבישים מפותלים וצרים.
קניון ורדון בנוי מסלעי גיר ודולומיט ומרובד שכבות ביניים של חוואר או חרסית. כתוצאה מפעילות טקטונית חזקה, רוב השכבות הגאולוגיות מאונכות, עובדה המהווה גורם משיכה חשוב אל הקניון. בקניון נמצא גם מוסטייה-סנט-מארי שנכלל ברשימת "הכפרים הכי יפים של צרפת".
קרל החמישה עשר, מלך שוודיה

קרל החמישה עשר (בשוודית ובנורווגית: Karl XV, שמו המלא: קרל לודביג אויגן; ‏ 3 במאי 1826 – 18 בספטמבר 1872) היה מלך שוודיה (כקרל החמישה עשר) ונורווגיה (כקרל הרביעי) מ-1859 ועד מותו.
למרות שהוא ידוע בשוודיה כקרל החמישה עשר (וכך גם היה מוטבע שמו על מטבעות נורווגים מהתקופה), הוא למעשה המלך השוודי התשיעי ששמו היה קרל, עקב העובדה שאחד מקודמיו, קרל התשיעי, מלך שוודיה (מלך בשנים 1604–1611), אימץ את המספור הנ"ל על פי היסטוריה אגדית של שוודיה.
ראשית חייו

קרל נולד ב-3 במאי 1826 בארמון סטוקהולם ובעת לידתו הוענק לו התואר דוכס סקונה. הוא היה בנם הבכור של אוסקר הראשון, מלך שוודיה ושל ז'וזפין מלוכטנברג. ב-1841, העניק לו סבו, קרל הארבעה עשר, דרגת קצונה. לאחר שאביו עלה לכס המלוכה ב-1844, הוא מונה להיות הנגיד של אוניברסיטת אופסלה ושל אוניברסיטת לונד וב-1853 הוא מונה להיות נגיד האקדמיה המלכותית השוודית לאומנויות. ב-11 בפברואר 1846 הוא התקבל להיות חבר כבוד של האקדמיה המלכותית השוודית למדעים.
ב-19 ביוני 1850 הוא נישא ללואיזה, נסיכת הולנד, אחייניתו של וילם השני, מלך הולנד, מצד אביה ואחייניתו של וילהלם הראשון, קיסר גרמניה, מצד אמה. בין קרל ולואיזה היה שוני רב. בעוד שהיא הייתה מאוהבת בבעלה, הוא העדיף נשים אחרות. בין פילגשיו הידועות נמנו הרוזנת ז'וזפין ספארה, וילהמינה שרדר והשחקניות האנה סטירל ואליזה האוסר. זו האחרונה הייתה השחקנית המפורסמת ביותר בשוודיה בתקופת מלכותו והוא זנח את אשתו לטובתה. עם זאת, יחסיו עם בתו, לוביסה, היו חמים וקרובים.
מלך שוודיה ונורווגיה

בשנים 1856 ו-1857 הוא מונה להיות המשנה למלך נורווגיה לזמן קצר. ב-25 בספטמבר 1857 הוא היה לעוצר ובמות אביו ב-8 ביולי 1859 הוא עלה לכס המלוכה. כנכדה של אוגוסטה, נסיכת בוואריה מצד אמו, הוא היה צאצא של גוסטב הראשון ושל קרל התשיעי שדמם הוחזר לשושלת המלוכה השוודית לאחר שניתק ממנה בשנת 1818, עם מותו של קרל השלושה עשר.
בהיותו נסיך הכתר, גרם אופיו הגס של קרל תחושה לרבים לחשוש מעלייתו לכס המלוכה. עם זאת, הוא התגלה כאחד המלכים הסקנדינבים האהודים ביותר וכמונרך חוקתי במלוא מובן המילה. תקופת מלכותו תיזכר בשל הרפורמות המגוונות והמרחיקות לכת שהונהגו בה. חוקים רבים הופעלו תחת הנחייתו של המלך שהמוטו שלו היה "הארץ תיבנה באמצעות החוק" (Land skall med lag byggas). קרל גם סייע ללואיס גרהרד דה גיר לבצע את הרפורמה שלו בפרלמנט של שוודיה ב-1866. הוא גם העניק חירות לנשים על ידי חקיקת חוק גיל הבגרות לנשים לא נשואות ב-1858. אחותו, הנסיכה יוג'יני, הייתה האישה הראשונה בשוודיה שהוכרזה כבוגרת במסגרת חוק זה.
קרל היה תומך נלהב בסולידריות של שלוש הממלכות הסקנדינביות ונאמר שידידותו עם פרדריק השביעי, מלך דנמרק, הובילה אותו להבטיח לסייע לדנמרק ערב מלחמת שלזוויג השנייה ב-1864, החלטה שייתכן שתחת הנסיבות הייתה שגויה ובלתי מוצדקת. עם זאת, חוסר המוכנות של הצבא השוודי והקשיים הנסיבתיים, אילצו את קרל לשאוף לנייטרליות מוחלטת.
ב-1872, לאחר מותה של אשתו שנה קודם לכן, הגה קרל תוכנית שנויה במחלוקת להינשא לרוזנת הפולניה מריה קרנסיסקה. תוכניתו זו זכתה הן להתנגדות בקרב משפחת המלוכה והן בקרב חוגי הממשלה, אך היא נגדעה באיבה עקב מותו של המלך.
קרל החמישה עשר מת במאלמה ב-18 בספטמבר 1872.
משפחתו

מאשתו, לואיזה, נסיכת הולנד, נולדו לקרל שני ילדים. בן - הנסיך קרל אוסקר, דוכס סדרמנלנד שמת בינקותו, ובתו, לוביסה, נסיכת שוודיה, שנישאה למלך דנמרק. מותו בטרם עת של בנו החוקי היחיד גרם לכך שלאחר מותו של קרל עבר הכתר השוודי לאחיו הצעיר אוסקר השני.
שבועות ספורים לפני מותו של קרל, ילדה בתו לוביסה את בנה השני. הנסיך הצעיר של דנמרק הוטבל בשמו של סבו. ב-1905 ירש נסיך זה את כתר נורווגיה כהוקון השביעי. מלך נורווגיה הנוכחי, האראלד החמישי, הוא בן-נינו של קרל החמישה עשר דרך אביו ואמו.
אף לא אחד ממלכי שוודיה שמלכו אחרי קרל החמישה עשר היה צאצא שלו. עם זאת, צאצאיו ישבו על כיסאות המלוכה בדנמרק, לוקסמבורג, יוון, בלגיה, ונורווגיה.
קניון וסט אנד

| --- | --- |

 מידע כללי
 סוג:  מרכז קניות
 שימוש:  מסחר, משרדים ומלונאות
 כתובת:  רחוב ואצי 1-3 (Váci Road)
 מיקום:  בודפשט
 מדינה:  הונגריה 
 בעלים:  TriGránit
 הקמה ובנייה
 אדריכל:  יוז'ף פינטה 
 מידות
 קומות:  3
 קואורדינטות:  47°30′48″N 19°03′34″E﻿ / ﻿47.5133°N 19.0594°E﻿ / 47.5133; 19.0594
 http://www.westend.hu
  (למפת בודפשט מוגדלת) קניון וסט אנד(למפת בודפשט רגילה) קניון וסט אנד
 
קניון וסט אנד (באנגלית: WestEnd City Center) הוא קומפלקס הכולל מרכז קניות ומשרדים הממוקם באזור פשט בעיר בודפשט שבהונגריה.
הקניון נפתח ב-12 בנובמבר 1999, נבנה על ידי חברת TriGránit ונחשב לגדול בקניונים שבאירופה המזרחית. מציע גישה נוחה בסמוך לתחנת הרכבת ניוגטי של בודפשט.
על פני 3 קומות פרוסות חנויות אופנה בינלאומיות, מסעדות, חנות אלקטרוניקה, משחקים, מוזיקה ומקושר ישירות למלון "הילטון וסט אנד". מעל הקומה העליונה של הקניון משתרעת גינת גג גדולה.
המבנה

מרכז הקניות משתרע על שטח של 540,000 מ"ר (שטח הבניה הכולל 2,000,000 מ"ר), מתוכם:
170,000 מ"ר - מלון מרשת המלונות הילטון.
225,000 מ"ר - משרדים.
240,000 מ"ר - גינה פתוחה על גג המבנה.
535,000 מ"ר - שטחי מסחר.
גלריית תמונות

הכניסה אל הקניון
חלקו הפנימי של הקניון
חנות של רשת C&A
מפלי מים
קניון וילאג'יו

| --- | --- |

 מידע כללי
 סוג:  מרכז קניות
 שימוש:  מסחר
 מיקום:  דוחה
 מדינה:  קטר (מדינה) קטר
 בעלים:  עבדול עזיז אל רבאן
 הקמה ובנייה
 תקופת הבנייה:  ? – 7 ביוני 2006
 תאריך פתיחה רשמי:  7 ביוני 2006
 מידות
 שטח:  125,000 מ"ר
 קומות:  1
 קואורדינטות:  25°15′38″N 51°26′35″E﻿ / ﻿25.2606°N 51.4431°E﻿ / 25.2606; 51.4431
 https://www.villaggioqatar.com
 he
 
קניון וילאג'יו (בערבית: مجمع فيلاجيو; באנגלית: Villaggio Mall) הוא מרכז קניות הממוקם באזור עיר הספורט, בקצה המערבי של דוחה, קטר.
המרכז נפתח בחודש יוני 2006, נבנה בהשראת עיירה איטלקית ומכיל כ-150 מטרים של גונדולות מקורות.
בין "רחובות" הקניון ניתן למצוא פארק שעשועים, מרכז באולינג, משטחי הוקי קרח וכ-200 חנויות עם מותגים בינלאומיים מארצות הברית, בריטניה, איטליה וגרמניה.
בחודש ספטמבר 2012, נהרגו 19 בני אדם בעקבות שריפה שפרצה בקניון.
גלריית תמונות

שדרה בקניון
עיצוב ייחודי
הכניסה לקניון
תעלת מים בקניון
תעלת מים בקניון
הערות שוליים

↑  The Villagio Shopping Mall in Doha Qatar - Brands, Location and Timings, www.onlineqatar.com
↑  Villaggio Mall Gondola Canal | Explorest, www.explorest.com
↑  Gondolania Theme Park (באנגלית אמריקאית)
↑  Stores, www.villaggioqatar.com
↑  Everything you need to know about Villaggio Mall, ILoveQatar.net (באנגלית)
↑  Kiwi triplets among 19 killed in mall fire | Stuff.co.nz, web.archive.org, ‏2012-11-22
קרנוטאורוס

| קרנוטאורוס |
| --- | --- |
 
תקופה
קרטיקון עליון, 72–69 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
אינפרא־סדרה:: צרטוזאוריה
משפחה:: אבליזאוריים
סוג:: קרנוטאורוס
מין:: Carnotaurus sastrei
שם מדעי
 Carnotaurus ‏בונפרטה, 1985

קרנוטאורוס (שם מדעי: Carnotaurus) הוא סוג של דינוזאור טורף מקבוצת התרופודה. פירוש שמו המדעי: "Carno" - קרניבור "taurus" - פר, ובסך הכל: "הפר אוכל הבשר" עקב זוג זיזי העצם שבקצה גולגולתו הגדולה, שייתכן שהגנו על עיניו הקטנות, והיו דמויי קרניים.
מאפיינים

הקרנוטאורוס הגיע לאורך 7.5–9 מטר ולמשקל של 1.35 טון, והיה קטן בהרבה מרוב הדינוזאורים הטורפים. הייתה לו לסת קצרה מלאה שיניים חדות, זיזים גדולים בקצה ראשו שדמו לקרני פרה, ידיים קטנות עוד יותר מזרועותיו של הטירנוזאורוס רקס ורגליים גדולות ומוצקות.
המאובנים שלו נמצאו בארגנטינה והוא חי לפני 69–72 מיליון שנה בתקופת הקרטיקון. ככל הנראה הוא היה צייד מהיר שצד טרף קטן יותר. דעות אחרות טוענות שהוא היה אוכל נבלות או שצד ממארב.
הקרנוטאורוס תואר בשנת 1985 על ידי הפלאונטולוג הארגנטינאי חוסה בונפרטה.
בתרבות

הקרנוטראורוס הופיע בסרט דינוזאור בתור הטורף הראשי האורב לעדרי דינוזאורים נודדים ותוקף כשהם חלשים. בסוף הסרט הוא נהרג. הוא מוצג גדול ומשוריין בהרבה מהיצור האמיתי וגם לא חי באמריקה הצפונית.
הוא מככב גם כטורף הראשי בסדרה הבדיונית טרה נובה ומוצג בדומה ליצור האמיתי.
הוא מופיע בכמה מסרטי המסע לעמק החלומות.
הקרנוטראורוס מופיע בספר מסדרת פארק היורה: העולם האבוד. בסרט עולם היורה, הדנ"א של קרנוטאורוס שימש להכנת דינוזאור הכלאיים הקטלני "אינדומינוס רקס". הקרנוטאורוס עצמו מופיע רק בסרט "עולם היורה: נפילת הממלכה". בסרט נראה פרט שהולך לטרוף את אוון אך נטרף בעצמו בידי טירנוזאורוס רקס. בהמשך כמה קרנוטאורוסים נתפסים אך משוחררים. אחד מהם חוטף לטירנוזאורוסית את גופתו של אלי מילס. גם בעולם היורה: עולם חדש נראים קרנוטאורוסים בשוק של מלטה (אחד מהם עוזר לפגוע בריין דלאקורט) וכן ב"עמק ביוסין". כמו כן נראה פרט קרנוטאורוס בשם "טורו" בסדרה עולם היורה: מחנה הקרטיקון והוא משמש כאנטגוניסט העיקרי בעונה 1 לצד האינדונימוס רקס. בהמשך קרנוטאורוס זה נתפס ונשלט בידי שבב שליטה אך קנג'י מנפץ אותו בסוף הסדרה ו"טורו" החופשי עוזב.
בסדרה כוכב פרהיסטורי נראה קרנוטאורוס המנסה להרשים נקבה באמצעות תצוגה והנפה נמרצת של ידיו הבוהקות בכחול.
בנוסף הוא מופיע בסדרות פלאווורלד והדינוזאורים!.
הקרנוטאורוס מופיע גם בכמה משחקי מחשב כמו Jurassic World: Alive, פארק היורה 3: בניית פארק, Jurassic World Evolution וJurassic World Evolution 2.
גלריה

גולגולת
קריסצינה צימנואוסקאיה

| --- | --- |

צימאנוסקאיה, 2019
 לידה:  19 בנובמבר 1996 (בת 27) קלימוביץ', בלארוס 
 מידע כללי
 מדינה:  בלארוס בלארוס
 משקל:  61.5 ק"ג (נכון ל־2021) 
 גובה:  1.68 מטרים
 ספורט
 ענף ספורט:  אתלטיקה
 תת-ענף:  ריצת 100 מטר, ריצת 200 מטר
 
קריסצינה סְיָארְהְיֵיֵאוּנָה צימנואוסקאיה (בבלארוסית: Крысціна Сяргееўна Ціманоўская; ברוסית: Кристина Сергеевна Тимановская, קריסטינה סרגייבנה טימנובסקאיה; נולדה ב-19 בנובמבר 1996) היא אצנית בלארוסית.
צימנואוסקאיה זכתה במדליית כסף בריצת 100 מטר באליפות אירופה U23 2017, ובמדליית זהב בריצת 200 מטר באוניברסיאדת קיץ 2019 שנערכה בנאפולי, איטליה, וכן במדליית כסף במשחקים האירופיים (2019) שנערכו במינסק, בלארוס.
ביוגרפיה

צימנואוסקאיה נולדה בעיירה קלימוביץ' במחוז מוהילב שבמזרח בלארוס. בילדותה רצה להנאתה, ובהמשך הצטרפה לאתלטיקה תחרותית, וקיבלה הצעה ממאמן אולימפי להצטרף לאקדמיה שלו כשהייתה בסביבות גיל 15. הוריה חששו בתחילה, וחשבו שלא תשיג קריירה אתלטית, אך לבסוף הסכימו והשתכנעו על ידי צימאנואוסקאיה וסבתה.
אולימפיאדת טוקיו והמשבר הפוליטי

צימנואוסקאיה השתתפה באולימפיאדת טוקיו 2020 בריצת 100 ו-200 מטר.
ב-30 ביולי 2021, במהלך המשחקים האולימפיים בטוקיו, מתחה צימנואוסקאיה ביקורת על גורמים בוועד האולימפי הבלארוסי, ואמרה שהם הכריחו אותה להתחרות במרוץ שליחות 4 × 400 מטר ללא הסכמתה. ב-1 באוגוסט היא נלקחה לנמל התעופה טוקיו האנדה על ידי הצוות שלה בניגוד לרצונה, שם סירבה לעלות על טיסה חזרה לבלארוס. היא זכתה להגנה ממשטרת טוקיו, ולבסוף קיבלה מקלט מדיני בפולין בסיוע משטרת יפן ושגרירות יפן בפולין.
הערות שוליים

↑  Belarus sprinter faces long exile in Poland after seeking refuge, the Guardian, ‏2021-08-02 (באנגלית)
↑  אירוע חמור: אצנית בלארוסית אולצה לשוב למדינתה, באתר ONE‏, 1 באוגוסט 2021
↑  האצנית הבלארוסית קיבלה ויזה הומניטרית מפולין אחרי שסירבה לעזוב את טוקיו, באתר וואלה, 2 באוגוסט 2021
| --- | --- |
בקרת זהויות :  World Athletics: 14571586
קניון ח'אלידיה

| --- | --- |

 מידע כללי
 סוג:  מרכז קניות 
 מיקום:  אבו דאבי
 מדינה:  איחוד האמירויות הערביות 
 הקמה ובנייה
 תקופת הבנייה:  ? – ינואר 2007
 מידות
 קומות:  3
 קואורדינטות:  24°28′12″N 54°21′05″E﻿ / ﻿24.47°N 54.3515°E﻿ / 24.47; 54.3515
 www.khalidiyahmall.com
 he
 
קניון ח'אלידיה (בערבית: الخالدية مول) הוא קניון שנמצא באבו דאבי שבאיחוד האמירויות הערביות, הקניון מכיל כ-160 חנויות ושטח הקניון הוא כ-86,000 מ"ר, הקניון נפתח בינואר 2007 ומנוהל על ידי קבוצת לולו אינטרנשיונל (LuLu Group International).
היסטוריה

עוד במאי 2004 החברה שהייתה אחראית על פרויקט הקמת החברה ששמה היה "EMKE Group" קיבלה מספר הצעות מחברות שונות לגבי הקמת הקניון, חודש לאחר מכן הוענק החוזה לקבלנים שיבנו את הקניון. התרחשות נוספת אודות הקניון התרחשה רק בספטמבר של אותה שנה כאשר הוענקו כל החוזים לכל הגורמים האחראים והחל משא ומתן עם קמעונאים שהתעניינו ברעיון להקים חנות שלהם בקניון. חודש לאחר מכן נחשף הלוגו של הקניון בעת אירוע שבו השתתף אחיו של ח'ליפה בן זאיד אאל נהיאן (נשיא איחוד האמירויות) מוחמד בן זאיד אאל נהיאן שהיה גם אז סגן מפקד הכוחות המזוינים של איחוד האמירויות הערביות.
עבודות על הקמתו של הקניון היה צפוי להסתיים ביולי 2006 אך לבסוף הסתיים כמה חודשים לאחר מכן, בקניון יש גם חניון שמכיל כ-2,500 מקומות חנייה, בקניון עצמו מלבד חנויות יש גם מספר בתי קולנוע ומתחם של מסעדות וחנויות מזון.
הערות שוליים

↑  "Abu Dhabi's newest mall to use Tabreed's district cooling services". AME Info. AME Info FZ LLC / Emap Limited. 10 בספטמבר 2005. אורכב מ-המקור ב-2008-09-05. נבדק ב-2009-02-08. {{cite news}}:  (עזרה)
ערך זה הוא קצרמרבנושא איחוד האמירויות הערביות. אתם מוזמנים לתרום לוויקיפדיה ו.
קרייזלר רויאל (אוסטרליה)

ערך זה עוסק בקרייזלר רויאל (אוסטרליה). אם התכוונתם לקרייזלר רויאל שיוצר בארצות הברית, ראו .
| --- | --- |

Chrysler AP3 Royal, שנת 1963
 מאפיינים כלליים
 נקרא גם:  "Chrysler Plainsman" (דגם סטיישן)  "Chrysler Wayfarer" (דגם טנדר בתצורת "Coupé utility")
 יצרן:  Chrysler Australia (אנ') (שם רשמי: "FCA Australia", שם מלא: "Chrysler Australia Ltd / FCA Australie")
 שנות ייצור:  1957–1963
 הרכבה:  אוסטרליה אוסטרליה
 חברת אם:  קרייזלר
 מפרט טכני
 מנוע:  6 צילינדרים 3.8 ליטר  6 צילינדרים 4.1 ליטר  V8 צילינדרים 5.1 ליטר
קרייזלר רויאל (אוסטרליה) (באנגלית: Chrysler Royal (Australia)) היא מכונית סלון מתוצרת יצרנית הרכב קרייזלר אוסטרליה ("Chrysler Australia" (אנ')) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין השנים 1957–1963 באוסטרליה.
תצורות

4 דלתות - סדאן.
5 דלתות - סטיישן, יוצר בין השנים 1957–1959.
2 דלתות - טנדר בתצורת "Coupé utility" (אנ'), יוצר בין השנים 1958-1961.
אמבולנס.
סדרות

"AP1".
"AP2".
"AP3".
תמונות

"קרייזלר רויאל" סדרה "AP1", שנת 1957
"קרייזלר רויאל" סדרה "AP1", שנת 1957
"קרייזלר רויאל" סדרה "AP2"
"קרייזלר רויאל" סדרה "AP2"
"קרייזלר רויאל" סדרה "AP3", שנת 1961
"קרייזלר רויאל" סדרה "AP3", שנת 1960
"קרייזלר רויאל" סדרה "AP3"
"קרייזלר רויאל" סדרה "AP3" - סטיישן
"קרייזלר רויאל" סדרה "AP3" - סטיישן
"קרייזלר רויאל" סדרה "AP3", שנת 1960 - מבט למושב האחורי
"קרייזלר רויאל" סדרה "AP3", שנת 1960 - מבט לתא הנהג
ראו גם

קרייזלר
דודג' קסטום רויאל
הערות שוליים

↑  "קרייזלר רויאל (אוסטרליה)" flickr.com/groups/1957-1963australianchryslerroyals
↑  "קרייזלר רויאל (אוסטרליה)" allpar.com/world/royal
↑  "קרייזלר רויאל (Plainsman)" סטיישן - ברושור Brochure cover for the Chrysler AP1 Plainsman Retrieved on 29 January 2012
↑  "קרייזלר רויאל (Wayfarer)" טנדר בתצורת "Coupé utility" - ברושור Brochure cover for the Chrysler AP3 Wayfarer Retrieved on 29 January 2012
↑  Great Ideas In Motion, A History of Chrysler In Australia 1946-1981 by Gavin Farmer